

# JÕELÄHTME VALLAVALITSUS

|  |  |
| --- | --- |
|  |    12.09.2025 nr 6-2/3929-1 |

 **„Neeme küla Sihi tee 3 maaüksusele projekteerimistingimuste väljastamine** **detailplaneeringu olemasolul“ eelnõu edastamine**

Jõelähtme Vallavalitsus korraldab Neeme küla, Sihi tee 3 maaüksusel kehtiva detailplaneeringu täpsustamiseks projekteerimistingimuste väljastamise menetlust vastavalt ehitusseadustiku § 31 lg 1, mille kohaselt tuleb korraldada projekteerimistingimuste väljastamise menetlus detailplaneeringu olemasolul avatud menetlusena. Vastavalt ehitusseadustiku § 31 lg 4 p 1 ja 2 esitatakse projekteerimistingimuste eelnõu kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ja arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Ehitusseadustiku § 31 lg 4 alusel kaasab Jõelähtme Vallavalitsus projekteerimistingimuste menetlusse Neeme küla, Sihi tee 3 maaüksuse naaberkinnistute maaomanikud ning asutused ja ettevõtted, kes on kooskõlastanud Sihi tee 3 maaüksuse kehtiva Neeme küla Uue-Pangari maaüksuse detailplaneeringu, mis on kehtestatud Jõelähtme Vallavolikogu 27.05.2010 otsusega nr 73.

Edastame „Neeme küla Sihi tee 3 maaüksusele projekteerimistingimuste väljastamine detailplaneeringu olemasolul“ eelnõu. Teil on võimalik esitada oma seisukoht projekteerimistingimuste eelnõu osas hiljemalt **25.09.2025**.aastal vallavalitsuse kantselei e-posti aadressil kantselei@joelahtme.ee (või postiaadressil Postijaama tee 7, Jõelähtme küla 74202).

Lugupidamisega

(*allkirjastatud digitaalselt*)

Andrus Umboja
vallavanem

Lisa: eelnõu „Neeme küla Sihi tee 3 maaüksusele projekteerimistingimuste väljastamine detailplaneeringu olemasolul”.

Kaili Velleste

kaili.velleste@joelahtme.ee